CELEX: 62021CN0386
Language: et
Date: 2021-06-24 00:00:00
Title: Kohtuasi C-386/21: Eelotsusetaotlus, mille on esitanud Cour d’appel de Mons (Belgia) 24. juunil 2021 – Ryanair DAC versus Happy Flights Srl, varem Happy Flights Sprl

20.9.2021   
            
            
               ET
            
            
               Euroopa Liidu Teataja
            
            
               C 382/14
            
         
      Eelotsusetaotlus, mille on esitanud Cour d’appel de Mons (Belgia) 24. juunil 2021 – Ryanair DAC versus Happy Flights Srl, varem Happy Flights Sprl
      (Kohtuasi C-386/21)
      (2021/C 382/19)
      Kohtumenetluse keel: prantsuse
      
         Eelotsusetaotluse esitanud kohus
      
      Cour d’appel de Mons
      
         Põhikohtuasja pooled
      
      
         Apellant: Ryanair DAC
      
         Vastustaja: Happy Flights Srl, varem Happy Flights Sprl
      
         Eelotsuse küsimused
      
      
                  1.
               
               
                  Kas Euroopa Parlamendi ja nõukogu 12. detsembri 2012. aasta määruse (EL) nr 1215/2012 kohtualluvuse ning kohtuotsuste tunnustamise ja täitmise kohta tsiviil- ja kaubandusasjades artikli 7 lõike 1 punkti a tuleb tõlgendada nii, et mõiste „lepinguid puudutavad asjad“ (1) selle sätte tähenduses hõlmab kahju hüvitamise hagi, mille on Euroopa Parlamendi ja nõukogu 11. veebruari 2004. aasta määruse (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91 (2), alusel esitanud inkassoäriühing, kes on lennuveolepingu suhtes kolmas isik ja kes tugineb sellele, et reisija on loovutanud oma nõude talle, kui see äriühing samas ei tõenda, et esialgse lepingupartneri kõik õigused ja kohustused läksid talle üle?
               
            
                  2.
               
               
                  Kas juhul, kui vastus esimesele küsimusele on jaatav, tuleb Euroopa Parlamendi ja nõukogu 12. detsembri 2012. aasta määruse (EL) nr 1215/2012 kohtualluvuse ning kohtuotsuste tunnustamise ja täitmise kohta tsiviil- ja kaubandusasjades artikli 7 lõike 1 punkte a ja b tõlgendada nii, et nõude aluseks oleva kohustuse täitmise paik on lennuveolepingu täitmise paik, st lennu väljumis- ja saabumiskoht või vastaval juhul muu paik?
               
            
         (1)  ELT 2012, L 351, lk 1.
      
         (2)  ELT 2004, L 46, lk 1.